Приложение № 2 към чл. 6

*(Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

**Информация за преценяване на необходимостта от ОВОС**

**I. Информация за контакт с възложителя:**

1. Име, постоянен адрес, търговско наименование и седалище.

„БАВАРИЯ А И С“ ЕООД, ЕИК: 206116914

**II. Резюме на инвестиционното предложение:**

Настоящото инвестиционно предложение е изготвено на основание чл. 81, ал. 1, т.2 от Закона за опазване на околната среда (*обн. ДВ, бр. 91/ 2002 г., с посл. изм. и доп*.)

Съгласно писмо на РИОСВ – Пловдив, с изх. № ОВОС-1249-1/31.05.2023г. инвестиционното предложение подлежи на Преценяване на необходимостта от извършване на ОВОС, тъй като попада в обхвата на Приложение № 2, т.11, буква „д” от ЗООС.

**1. Характеристики на инвестиционното предложение:**

Инвестиционното предложение е за нов обект. Дружеството възнамерява да обособи площадка за събиране, временно съхранение и разкомплектоване на излезли от употреба моторни превозни средства (ИУМПС) и продажба на авточасти втора употреба и автосервизна дейност в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив с площ 1020 кв. м.

Инвестиционното намерение ще се реализира в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив, съгласно сключен договор за наем на недвижим имот между Васил Димитров Кръстев в качеството му на собственик съгласно Нотариален акт за доброволна делба на съсобствени недвижими имоти № 106, том 1, дело № .../2023г. и „БАВАРИЯ А И С“ ЕООД в качеството на наемател.

На територията на площадката ще се извършват дейности по:

*• събиране, временно съхранение, разкомплектоване на ИУМПС*

*• търговска дейност с авточасти втора употреба*

*• обществено-обслужване – автосервизна дейност*

Приетите от физически и/или юридически лица ИУМПС, временно ще се съхраняват на площадката на дружеството за последващо им третиране, а именно разкомплектоване.

Образуваните от дейностите на площадката отпадъци ще предават с код и наименование съгласно Наредба № 2/23.07.2014 г. за класификация на отпадъците (*Обн. ДВ. бр.66 от 8 Август 2014г., с посл. изм. и доп*.), на лица притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО или 35, ал. 3 от ЗУО, въз основа на сключен писмен договор, а годните за повторна употреба компоненти, ще се продават като авточасти втора употреба. При необходимост и след обособяване на необходимите условия и съоръжения, на площадката ще се извършва и автосервизна дейност.

Площадката е оградена с плътна ограда, с изградена инфраструктура, която покрива изискванията за упражняване на дейността на дружеството – покритието е от бетон в сектора за разкомплектоване и с изграден метален навес. Достъпът към обекта няма да се променя и ще се извършва от съществуващия вход, като няма необходимост от изграждане на нови пътища. Електрозахранването ще се осъществява, чрез съществуваща електропреносна мрежа. За реализацията и последващата експлоатация на ИП ще бъде осигурено 24-часова видеонаблюдение. Отпадъците генерирани от дейността ще се съхраняват на обособени места и съдове, обозначени с табели за съответния код отпадък, а опасните отпадъци в заграден участък или обособено помещение с ограничен достъп. Авточастите втора употреба ще се съхраняват под навес на метални стелажи. Секторът за временно съхранение на приетите ИУМПС е покрит с трошена каменна настилка, като ще бъдат предприети всички мерки по ограничаване разливи на течности и/или замърсяване на почвата и околната среда. За контрол на входящите и изходящите количества отпадъци на площадката ще е осигурена електронна везна с необходимия според нуждите капацитет. Във връзка с това няма да се налага извършването на мащабни строителни работи, което изключва изкопни дейности и използване на взривни устройства.

На територията на площадка при реализирането на ИП не се предвижда използването на производствени води и други природни ресурси.

Водата **за питейни нужди** ще бъде бутилирана и ще се доставя от търговската мрежа. Водоснабдяването на площадката за **хигиенно-битови нужди** за обслужващия персонал, ще се осъществява от ВиК оператор, чрез съществуващ водопровод. На този етап не се предвижда включване към канализационна мрежа, т.к. в близост до имота предмет на ИП няма налична такава.

**Отпадните води,** които ще се генерират са **дъждовни и битово – фекални**.

**Битово – фекалните отпадни** води ще се отвеждат във водоплътна изгребна яма, която ще се почиства периодично от лицензирана фирма на база сключен договор. Няма да се извършват дейности с отпадъци на открито, в следствие на което не се очаква контакт на дъждовните води със замърсени отпадъци или опасни вещества **Дъждовните отпадни води** са условно чисти и се оттичат в зелените площи на площадката. От дейността не се формират производствени отпадъчни води.

Дейността не е свързана с употреба на химични вещества и смеси. В обекта няма да са налични опасни химични вещества, посочени в приложение №3 на Закона за опазване на околната среда. Няма да се съхраняват на открито опасни вещества и смеси, не се очаква формиране на замърсени дъждовни води.

**а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;**

Инвестиционното предложение /ИП/ е за нов обект: Дружеството възнамерява да обособи площадка за събиране, временно съхранение и разкомплектоване на излезли от употреба моторни превозни средства (ИУМПС), автосервизна дейност и продажба на авточасти втора употреба в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив с площ 1020 кв. м.

Площадката отговаря на изискванията заложени в чл. 38, ал. 1 на Закона за управление на отпадъците /*обн. ДВ бр. 53 от 13.07.2012 г., ....посл. изм. и доп. ДВ. бр.19 от 5 Март 2021г. /.* Площадката е оградена с плътна ограда, с изградена инфраструктура, която покрива изискванията за упражняване на дейността на дружеството – покритието е от бетон в сектора за разкомплектоване и с изграден метален навес. Достъпът към обекта няма да се променя и ще се извършва от съществуващия вход.

На територията на площадката има изградени:

* Контролно и приемно – предавателен пункт, чрез който ще се осъществява входящия и изходящия контрол на отпадъци;
* Метален навес със ЗП 70 кв.м. на чиято територия ще се извършват дейностите по разкомплектоване на ИУМПС;
* Обособени участъци в които ще се съхраняват опасни отпадъци.

На територията на площадката ще се извършват следните дейности:

* Събиране, съхранение и разкомплектоване на ИУМПС;
* Съхранение на отпадъци, генерирани от дейността на дружеството;
* Търговска дейност с годни за повторна употреба авточасти и компоненти от ИУМПС;
* Автосервизна дейност.

За ефективната дейност, извършвана на територията на площадката, ще се обособят участъци за разделно събиране и временно съхранение на различните по вид, състав и свойства отпадъци а именно:

***Дейности по събиране, съхранение и третиране на ИУМПС:***

Доставчици са фирми, които притежават разрешение за дейности с отпадъци, частни лица от цялата страна, както и закупени МПС от външен пазар. Отпадъците ще се обработват само механично - без промяна на състава им, в съответствие с изискванията поставени в Наредбата за излезлите от употреба моторни превозни средства */обн. дв. бр.7 от 25 януари 2013г., с посл. изм. и доп./*

|  |  |  |  |
| --- | --- | --- | --- |
| Код на отпадъка | Наименование на отпадъка | Дейности | Прогнозни количества(тон/год.) |
| 16 01 04\* | Излезли от употреба превозни средства | **R12-**Размяна на отпадъци за подлагане на някоя от дейностите с кодове R 1 — R 11 (предварителна обработка, разкомплектоване, рязане);  **R13** –Съхраняване на отпадъци до извършване, на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 100 |
| 16 01 06 | Излезли от употреба превозни средства, които не съдържат течности или други опасни компоненти | **R13** –Съхраняване на отпадъци до извършване, на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 100 |

Обработката на ИУМПС ще преминава основно през три етапа: събиране на старите автомобили от последния собственик; последващо третиране и отделяне на годни части и агрегати за повторна употреба и предаване на образуваните от разкомплектоване отпадъци за последващо оползотворяване и/или обезвреждане.

Отпадъците за рециклиране се реализират на вътрешния или външен пазар‚ като се предават на специализирани предприятия за последващо рециклиране/обезвреждане.

Операциите по разкомплектоване на ИУМПС включват демонтиране на изкупените от физически или юридически лица бракувани автомобили на части, възли и детайли от тях, като годните такива се предлагат за продажба на клиенти, а негодните остатъци от купетата и формираните отпадъци ще се сортират и съхраняват до предаването им за последващо третиране.

За ефективната дейност, извършвана на територията на площадката, за дейностите с ИУМПС са обособени участъци и сектори, както следва:

**Участък за събиране, съхранение и разкомплектоване на ИУМПС**

* **Сектор за приемане на ИУМПС -** На територията на сектора ше се извършва приемане на закупените бракувани автомобили. След това ще се насочват към съответния участък за последващо третиране – демонтиране, разглобяване. Участъкът, определен за тази дейност е покрит с метален навес, оборудван с необходимия инвентар.
* **Сектор за източване на масла и демонтаж -** Приетите на територията на площадката ИУМПС ще се насочват в закритото производствено помещение, на територията на което безопасно, без разливи ще се източват масла и др. течни нефтопродукти. Всички смазочни, хидравлични масла и др. течности от ИУМПС ще се събират и съхраняват в метални варели. Съдовете са изолирани от околната среда, надписани с обозначителни табели с кода и наименованието на съответния отпадък, съгласно Наредба №2/2014 год. за класификация на отпадъците. Формираните отпадъци ще се съхраняват до предаването им на лицензирани фирми за последващо третиране.

**Участък за съхранение на компонентите от разкомплектоване на ИУМПС**

* **Сектор за съхранение на разглобените автомобили -** Получените при разкомплектоването авточасти годни за повторна употреба ще се съхраняват в изградената за целта складова база и ще се предлагат за продажба на клиенти. Негодните компоненти от ИУМПС - купетата и формираните отпадъци ще се сортират и съхраняват до предаването им за последващо третиране въз основа на писмен договор с лица, притежаващи документ по чл. 35 от ЗУО.
* **Сектор за съхранение на образуваните при разкомплектоването отпадъци -** Всички опасни отпадъци, формирани от дейността на площадките ще се съхраняват разделно по подходящ начин, съгласно техния произход, вид, състав и характерни свойства, както и съгласно изискванията поставени в аналогичните наредби, касаещи специфичните отпадъци. Съдовете, в които ще се съхраняват събраните и формираните от дейността отпадъци ще са изолирани от околната среда; ще притежават корозивнна устойчивост спрямо веществата съдържащи се в отпадъците и материалът от който са изработени не взаимодейства с тях и ще са обозначени с табели за кода и наименованието на съответния отпадък, съгласно Наредба № 2 /2014 год.

Участъците, на които се извършват дейности с опасни отпадъци, ще се оборудват и експлоатират съгласно изискванията и условията, поставени в специализираните подзаконови нормативни актове, съответно за всеки специфичен отпадък.

Всички отпадъци, както постъпващи от физически и/или юридически лица, така и генерирани в резултат на дейността на площадката, ще се събират разделно и съхраняват по подходящ начин, съгласно техния произход, вид, състав и характерни свойства, по начин, който не възпрепятства последващото им оползотворяване.

Предаването за последващо третиране на отпадъците със съответния код, съгласно наредбата по чл.3 от ЗУО, ще се извършва на лица, притежаващи документ по чл. 35 от ЗУО за отпадъци както следва:

* разрешение или комплексно разрешително за дейности с отпадъци по чл. 35, ал 1 от ЗУО;
* регистрационен документ за дейности с отпадъци по чл. 35, ал.2, т.3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл.35, ал.1, съответно по чл.35, ал.2, т 3-5 от ЗУО.

За събраните и предадени за последващо третиране отпадъци ще се води отчетност и ще се предоставя информация, съгласно изискванията на ЗУО и Наредба № 1 за реда и образците, по които се предоставя информация за дейностите по отпадъците, както и реда за водене на публични регистри (*Обн. ДВ. бр.51 от 20 Юни 2014г., с посл. изм. и доп.).*

**На територията на площадката няма да се извършва съхраняване на повече от 50 тона опасни отпадъци в един и същ момент от време.**

За да се избегне струпване на големи количества опасни и неопасни отпадъци на площадката, ще се осигури ритмичното им предаване за последващо третиране, рециклиране, оползотворяванеи/или обезвреждане на лица, притежаващи документ по чл. 35 от ЗУО за отпадъци.

При реализиране на ИП, не се налага да се извършват строителни работи. Не са предвидени изкопни дейности нито ползване на взрив.

При необходимост от извършване на СМР, те ще са съобразени със строителните нормативни документи, актуални спрямо нашата нормативна уредба.

За осъществяване на ИП ще се използва съществуваща пътна инфраструктура, без нужда от промяна и без необходимост от изграждане на нова.

Не се предвижда и изграждане на нов електопровод. Електрозахранването ще се осъществява, чрез съществуваща електропреносна мрежа.

В помещенията няма да се съхраняват химични вещества включени в приложение 3 на ЗООС. Извън тях няма да се съхраняват на открито опасни вещества и смеси, не се очаква формиране на замърсени дъждовни води.

**На територията на производствената площадка не се предвижда използването на производствени води.**

**Водата за питейни нужди** ще бъде бутилирана и ще се доставя от търговската мрежа.

Водоснабдяването на площадката за **хигиенно-битови нужди** за обслужващия персонал, ще се осъществява от ВиК оператор, чрез съществуващ водопровод.

На този етап не се предвижда включване към канализационна мрежа, т.к. в близост до имота предмет на ИП няма налична такава.

**Отпадните води,** които ще се генерират са **дъждовни и битово – фекални**.

**Битово – фекалните отпадни** води ще се отвеждат във водоплътна изгребна яма, която ще се почиства периодично от лицензирана фирма на база сключен договор. Няма да се извършват дейности с отпадъци на открито, в следствие на което не се очаква контакт на дъждовните води със замърсени отпадъци или опасни вещества **Дъждовните отпадни води** са условно чисти и се оттичат в зелените площи на площадката. От дейността не се формират производствени отпадъчни води.

При по-нататъшно реализиране на ИП, както и при възникване на необходимост, като след обособяване на необходимите условия и съоръжения, на площадката ще се извършва и автосервизна дейност. Секторът за ремонт за автомобили ще е оборудван с подемник, машина и инструменти за смяна на масла, ръчни и механизирани инструменти и др.

**б) взаимовръзка и кумулиране с други съществуващи и/или одобрени инвестиционни предложения;**

## Няма връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение.

Инвестиционното намерение ще се реализира в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив с площ 1020 кв.м., съгласно сключен договор за наем на недвижим имот между Васил Димитров Кръстев в качеството му на собственик съгласно Нотариален акт за доброволна делба на съсобствени недвижими имоти № 106, том 1, дело № .../2023г. и „БАВАРИЯ А И С“ ЕООД в качеството на наемател.

Със Заповед № АБ - 36 от 21.03.2023г. на Кмета на Община Раковски е одобрен Проект за изменение на ПУП/ПРЗ за УПИ IV-1243 находящ се в кв. 13 по кадастрален и регулационен план на с. Стряма, общ. Раковски, обл. Пловдив, а именно: отпада УПИ IV-1243, като се образува УПИ IV-1243 - обществено-обслужващи дейности, автосервиз и търговия.

За реализацията и последващата експлоатация на ИП е необходимо да се подаде:

Заявление за издаване на разрешение за извършване на дейности по третиране на отпадъци по Образец № 1, съгласно чл. 68, ал. 1 от ЗУО - до Директора на РИОСВ – Пловдив. Други дейности не са необходими. Инвестиционният предложение е съобразено и с наличието на инфраструктурните мрежи и връзки в района.

При реализиране на предвидените дейности, които ще се извършват на площадката: приемане, временно съхранение и третиране на отпадъци, не се очаква кумулативно въздействие върху околната среда. Засяга единствено площадка за събиране, временно съхранение и разкомплектоване на излезли от употреба моторни превозни средства (ИУМПС), автосервизна дейност и продажба на авточасти втора употреба в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив с площ 1020 кв. м.

Дейността е свързана само с механично третиране на отпадъците без промяна на състава им, в следствие на което не се очакват емисии във въздуха, водите и почвите. Съхранението на опасните отпадъци ще се извършва в специални съдове и контейнери.

Всички дейности по реализирането и последващата експлоатация на инвестиционното предложение, ще се извършват пряко на горе упоменатия имот, без да са необходими допълнителни площи.

Площадката за събиране, временно съхранение, разкомплектоване на излезли от употреба моторни превозни средства (ИУМПС), автосервизна дейност и продажба на части втора употреба”, ще се експлоатира съгласно изискванията към площадките за третиране на отпадъци, а именно:

* Площадката е бетонирана и оградена, като за реализацията и последващата експлоатация на ИП ще бъде създадена необходимата за целта инфраструктура и ще се осигури 24-часова охрана и видеонаблюдение;
* На територията на площадката е изграден контролно и приемно – предавателен пункт, чрез който ще се осъществява входящия и изходящия контрол на отпадъци.
* Предвидено е за контрол на входящите и изходящите количества отпадъци на площадката да се осигури електронна везна с необходимия според нуждите капацитет;
* Ще се обособят зони със съответно технологично оборудване за изпълнение на гореописаната дейност, включващи участъци с изградени навеси, на чиято територия ще се извършват дейностите по разкомплектоване на ИУМПС;
* На площадката в обособен покрит с метален навес участък със ЗП 70 кв.м. ще се извършват дейностите по разкомплектоване на ИУМПС. Обособени са участъци с непропусклив под - оборудвани със специални съдове за разделно събиране и временно съхраняване на опасни отпадъци и отпадъци съдържащи и/или замърсени с опасни вещества;
* Ще се осигурят съоръжения за събиране на разливи-утаители;
* На територията на площадката ще са налични необходимо количество сорбенти, които ще се използват при евентуални разливи.

На територията на площадката ще се извършва само механична обработка - операции по разкомплектоване на ИУМПС без промяна на състава им . Всички опасни и производствени отпадъци, както формираните от разкомплектоването на ИУМПС опасни отпадъци и компоненти /*демонтирани части, замърсени с масла; оловни акумулатори; филтри и течности съдържащи се в ИУМПС*/ ще се съхраняват разделно по подходящ начин, съгласно техния произход, вид, състав и характерни свойства. Ще бъде осигурено периодичното им предаване за последващо третиране, рециклиране, оползотворяване и/или обезвреждане на фирми притежаващи притежаващи документ по чл. 35 от ЗУО. Общото количество на временно съхраняваните опасни отпадъци на площадката, в един и същи момент от време, няма да надвишава 50 тона.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие;**

Инвестиционното предложение е за нов обект.

Всички дейности по реализирането и последващата експлоатация на инвестиционното предложение, ще се извършват пряко на гореупоменатия имот, без да са необходими допълнителни площи. Не са необходими извършване на СМР, или ако има такива, те ще са свързани с монтаж на съоръжения съобразени със строителните нормативни документи, актуални спрямо нашата нормативна уредба.

Природните ресурси предвидени по време на експлоатацията са вода за ***питейно – битови нужди.*** Водоснабдяването на площадката за ***хигиенно-битови нужди*** за обслужващия персонал, ще се осъществява от ВиК оператор, чрез съществуващ водопровод.

Предвид характера на инвестиционното предложение, осъществяването му няма да повлияе върху качеството и регенеративната способност на природните ресурси. Компонентите на околната среда в района няма да бъдат подложени на негативни въздействия, предизвикващи наднорменото им замърсяване.


За осъществяване на инвестиционното предложение ще се използва съществуваща пътна инфраструктура, без нужда от промяна и без необходимост от изграждане на нова.

Не се предвижда и изграждане на нов електропровод. Електрозахранването ще се осъществява, чрез съществуваща електропреносна мрежа.

Не се предвижда използване на други природни ресурси по време на експлоатацията.

Имотът **не попада** в границите на Защитени зони по смисъла на Закона за биологичното разнообразие /*обн. ДВ бр. 77 от 09.08.2002 г., изм. ДВ бр. 98 от 27.11.2018 г.*/ от мрежата „НАТУРА 2000“.

Най – близко разположената Защитена зона от Натура 2000 е **Река Стряма с код BG0000429.** Защитената зона е тип B – Защитена зона по Директива 92/43/ЕЕС за опазване на природните местообитания и на дивата флора и фауна.



Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че не се очаква отрицателно въздействие върху Защитената зона.

Не се засягат обекти, подлежащи на здравна защита, както и обекти на културното наследство.

Реализацията и последващата експлоатация на инвестиционното предложение е с локален характер и няма да окаже трансгранично въздействие.

В близост до имота предмет на инвестиционното предложение няма други инвестиционни предложения от този тип и затова не се очакват кумулативни въздействия.

Инвестиционния проект е съобразен и с наличието на инфраструкторните мрежи и връзки в района.

**г) генериране на отпадъци - видове, количества и начин на третиране, и отпадъчни води;**

Очаква се по време на реализирането на настоящото инвестиционно предложение и при експлоатацията на площадката да се формират следните отпадъци:

При реализиране на ИП няма да се извършват СМР - не се очаква генериране на строителни отпадъци, тъй като няма да се извършват мащабни строителни операции. Възможни са само монтажни дейности, свързани с оборудване на помещенията, като ще се използват готови модулни елементи-стелажи.

При експлоатация на площадка за разкомплектоване на ИУМПС, търговска дейност с авточасти втора употреба и обществено-обслужващи дейности - автосервизна дейност:

Битови отпадъци с код 20 03 01 - от административно битовата дейност на обслужващия персонал. Ще се събират на обособено за целта място и ще се предават на сметосъбиращата фирма обслужваща община Раковски.

Производствени отпадъци:

Отпадъци от опаковки от доставените материали, консумативи и суровини за обслужване на производствения процес:

15 01 01 - Хартиени и картонени опаковки

15 01 02 - Пластмасови опаковки

15 01 04 - Метални опаковки

15 01 10\* - Опаковки, съдържащи остатъци от опасни вещества или замърсени с опасни вещества

Отпадъци от разкомплектоване на ИУМПС:

13 01 10\* - Нехлорирани хидравлични масла на минерална основа

13 02 05\* - Нехлорирани моторни, смазочни и масла за зъбни предавки на минерална основа

13 02 06\* - Синтетични моторни и смазочни масла и масла за зъбни предавки

13 02 08\* - Други моторни и смазочни масла и масла за зъбни предавки

15 02 02\* - Абсорбенти, филтърни материали, кърпи за изтриване и предпазни облекла, замърсени с опасни вещества

16 01 06 - Излезли от употреба превозни средства, които не съдържат течности или други опасни компоненти

16 01 03 - Излезли от употреба гуми

16 01 07\* - Маслени филтри

16 01 12 - Спирачни накладки,различни от упоменатите в 16 01 11

16 01 13\* - Спирачни течности

16 01 14 - Антифризни течности, съдържащи опасни вещества

16 01 16 - Резервоари за втечнени газове

16 01 17 - Черни метали

16 01 18 - Цветни метали

16 01 19 - Пластмаси

16 01 20 - Стъкла

16 01 22 - Компоненти, неупоменати другаде

16 01 99 - Отпадъци, неупоменати другаде

16 06 01\* - Оловни акумулаторни батерии

16 08 01 - Отработени катализатори, съдържащи злато, сребро, рений, родий, паладий, иридий или платина (с изключение на 16 08 07)

От автосервизна дейност - обслужване и ремонти ще се генерират следните отпадъци:

13 01 10\*- Нехлорирани хидравлични масла на минерална основа

13 02 05\*- Нехлорирани моторни, смазочни и масла за зъбни предавки на минерална основа

16 01 07\* - Маслени филтри

16 01 12 - Спирачни накладки,различни от упоменатите в 16 01 11

16 01 13\* - Спирачни течности

16 01 14 - Антифризни течности, съдържащи опасни вещества

16 01 17 - Черни метали

16 01 18 - Цветни метали

Формираните от дейността на дружеството отпадъци ще бъдат събирани и съхранявани на обособени места, в съдове с обозначени с код и наименование, като ще се вземат всички мерки за недопускане на смесването помежду им, както и на опасни с неопасни такива.

Годните за повторна употреба авточасти и компоненти от разкомплектованите ИУМПС ще се продават на физически или юридически лица. Негодните за повторна употреба компоненти от разкомплектоване на ИУМПС ще се предават като отпадъци с код и наименование съгласно Наредба № 2 за Класификация на отпадъците ***/*** *Обн. ДВ. бр.66 от 8 Август 2014г., с посл. изм. и доп./* на лица притежаващиразрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО или 35, ал. 3 от ЗУО

Чрез НИСО - Дружеството ще проведе процедура за класификация на отпадъците по реда на Наредба № 2 за Класификация на отпадъците*,* чрез попълване от страна на притежателяна отпадъка на работен лист за класификация на отпадъците по приложение № 5, към чл. 7, ал. 1, т.1 от цитираната наредба и утвърждаването им от страна на Директора на РИОСВ-Пловдив.

Всички отпадъци ще съхраняват разделно, в зависимост от техния вид, произход и състав, в съдове за съхранение на отпадъци, обозначени с табели, съдържащи съответния код и наименование на отпадъка, съгласно Наредба № 2 за класификация на отпадъците.

След натрупване на определени количества, отпадъците се предават за последващо третиране, рециклиране, оползотворяване и/или обезвреждане на фирми, притежаващи съответните мощности и разрешение, съгласно Закона за управление на отпадъците /*обн. ДВ бр. 53 от 13.07.2012 г., с посл. изм. и доп. /.*

Предаването за последващо третиране на отпадъците, се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код, съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

Площадката е с изградена инженерна инфраструктура - електрифицирана и със съществуващаВиК мрежа.

***На територията на площадка не се предвижда използването на производствени води***, в следствие на което отпадните води, които ще се генерират са дъждовни и битово – фекални.

Битово – фекалните отпадни води ще се отвеждат в канализационната система на селото.

Дейността не е свързана с употреба на химични вещества и смеси. В обекта няма да са налични опасни химични вещества, посочени в Приложение № 3 на Закона за опазване на околната среда.

Няма да се извършват дейности с отпадъци на открито, в следствие на което не се очаква контакт на дъждовните води със замърсени отпадъци или опасни вещества ***Дъждовните отпадни води*** са условно чисти и се оттичат в зелените площи на площадката.

От дейността не се формират производствени отпадъчни води.

**д) замърсяване и вредно въздействие; дискомфорт на околната среда;**

Не се предвиждат строително монтажни работи.

При последващата експлоатация на ИП, не се очаква емитиране на вредни вещества в атмосферния въздух.

Дейностите, които ще се извършват няма да доведат до замърсяване и дискомфорт на околната среда. При изпълнение на настоящото инвестиционно предложение ще бъдат взети мерки, да не се допуска замърсяване на околната среда с вредни емисии, както по време на обособяване на терена като площадка, така и по време на експлоатацията му.

Влияние върху чистотата на въздуха ще оказват отделените емисии от изгорели газове от транспортната техника, но това въздействие ще е само на територията на площадката и ще има епизодичен характер. Като източник на прахови емисии в района, може да се посочи движението на транспортните средства по време на експлоатацията на обекта, но то ще бъдат локализирани само в ограничен район.

Всички съоръжения, работещи на открито ще отговарят на изискванията на Наредба за съществените изисквания и оценяването на съответствието на машините и съоръженията, които работят на открито по отношение на шума, излъчван от тях във въздуха (ДВ, бр. 11/2004 г.).

Не се предвижда отделяне на вредни емисии в атмосферния въздух. На площадката за събиране, временно съхранение, разкомплектоване на излезли от употреба моторни превозни средства (ИУМПС), автосервизна дейност и продажба на части втора употреба не се предвижда експлоатация на горивен или друг неподвижен източник на емисии в атмосферния въздух.

На територията на площадката няма да се използват опасни вещества, с изключение на почистващи препарати за хигиенизиране на обекта.

Опасните отпадъци, включително и тези съдържащи опасни компоненти ще се събират и съхраняват в закрити складови помещения, в подходящи съдове изработени от материали, които не взаимодействат с отпадъците и ще са разположени върху бетониран под. На територията на площадката ще са налични необходимо количество сорбенти, които ще се използват при евентуални разливи.

Няма да се формират замърсени дъждовни отпадъчни води.

Не се очаква изтичане на вещества в почвите и от там в подземните води.

Не се очаква емитиране на вещества, в т.ч. приоритетни и/или опасни, при които се осъществява или е възможен контакт с почва и/или вода.

**е) риск от големи аварии и/или бедствия, които са свързани с инвестиционното предложение**

На площадката ще се извършва приемане от физически и/или юридически лица на следните отпадъци:

* Излезли от употреба моторни превозни средства /ИУМПС/ - приетите на територията на площадката бракувани автомобили ще се подлагат на предварителна обработка, разкомплектоване – код R12.

За дейностите предварителна обработка - разкомплектоване на ИУМПС, включително и съхранение на генерираните от дейностите на площадката отпадъци се изисква добра организация и използване на най-съвременни методи в този процес, които трябва да гарантират недопускане на отрицателно въздействие върху околната среда, включително на площадката и прилежащите и територии, както и висока степен на контрол на качеството при изпълнение на тези дейности.

Не съществува риск от големи аварии и/или бедствия, които биха могли да възникнат при реализацията на инвестиционното предложение.

Добрата организация и използване на най-съвременни методи, ще гарантират недопускане на отрицателно въздействие върху околната среда, включително на площадката и прилежащите и територии, както и висока степен на контрол на качеството при изпълнение на тези дейности.

Съществува риск от злополуки по време при експлоатацията на площадката, които могат да навредят на здравето на хората или на околната среда. Този риск е в пряка зависимост от квалификацията и съзнанието за отговорност на изпълнителите и обслужващия персонал и може да бъде сведен до минимум при стриктно спазване на мерките, заложени в правилниците за работа.

При работа с инструментите се налага строго спазване на изискванията на Наредба № 2 / 22.03.2004 год. за минимални изисквания за здравословни и безопасни условия на труд при работа с електрически и друг вид инструменти, издадена от Министъра на труда и социалната политика и Министъра на регионалното развитие и благоустройството */ Обн. ДВ. бр.37 от 4 Май 2004г., попр. ДВ. бр.98 от 5 Ноември 2004г., изм. ДВ. бр.102 от 19 Декември 2006г., изм. и доп. ДВ. бр.90 от 15 Ноември 2016г., изм. и доп. ДВ. бр.10 от 1 Февруари 2019г./*

Всеки работник ще е инструктиран за работното си място и за съответния вид дейност, която ще изпълнява.

При експлоатацията на обекта, риска от инциденти се състои в следното:

- авария по време на експлоатация на площадката;

- опасност от наводнения;

- опасност от възникване на пожари.

Всички дейности ще са съобразени с план за безопасност и здраве.

По време на експлоатация на площадката условията на труд ще бъдат съобразени с Наредба № РД-07-2 от 16 декември 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, издадена от Министъра на труда и социалната политика / *обн., ДВ, бр. 102 от 22.12.2009 г., в сила от 1.01.2010 г., попр., бр. 4 от 15.01.2010 г., изм., бр. 25 от 30.03.2010 г./*

При природни бедствия, включително при земетресения, наводнения, опасност от радиационно или химическо замърсяване или терористични заплахи, ще се изпълнява Вътрешен авариен план.

При пожар ще се действа, съгласно изготвените указанията за противопожарна защита. Предвидено е да се сигнализира на органите на Регионална дирекция „Пожарна безопасност и защита на населението“ в съответния авариен план. Ще са налични прахови пожарогасители 6 кг и/или кофпомпа за вода с мокрител и др.Мерките за предотвратяване на описаните рискови от инциденти ще се разработят в следваща фаза на проектиране с изготвяне на авариен план и план за безопасност и здраве.

При реализиране на предвидените дейности: събиране, временно съхранение, разкомплектоване на излезли от употреба моторни превозни средства (ИУМПС); автосервизна дейност и продажба на авточасти втора употреба - третирането на опасни отпадъци включва само механична обработка - операции по разкомплектоване на ИУМПС без промяна на състава им. На обекта ще се съхраняват опасни отпадъци, в които ще се съдържат опасни вещества. Предвижда се, наличните количества на опасни вещества на площадката да бъдат по-малки от 2 % от съответния праг за минимално количество посочено в Приложение № 3 на ЗООС. Количествата не биха класифицирали обекта като предприятие с нисък или висок рисков потенциал по смисъла на чл. 103, ал. 1 от ЗООС.

На обекта няма условия и няма да се съхраняват опасни компоненти и/или вещества в количества, които биха довели до опасност от замърсяване на околната среда.

Формираните от дейностите на площадката производствени и опасни отпадъци, вкл. и от разкомплектоването на ИУМПС ще се събират и съхраняват в закрити помещения, в подходящи съдове, изработени от материали, които не взаимодействат с отпадъците и ще са разположени върху бетониран под. Общото количество на временно съхраняваните опасни отпадъци на площадката, в един и същи момент от време, няма да надвишава 50 тона, като ще бъдат спазени необходимите противопожарни и превантивни действия. На територията на площадката ще са налични необходимо количество сорбенти, които ще се използват при евентуални разливи.

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.**

Съгласно § 1, т. 12 от допълнителните разпоредби на Закона за здравето, "Факторите на жизнената среда" са:

          При реализацията на инвестиционното предложение се очакват следните рискове върху факторите на жизнената среда, определени съгласно Закона за здравето:

*-  води, предназначени за питейно-битови нужди* – не съществува риск. В близост до имота, предмет на цитираното ИП, няма разположени водовземни съоръжения за които има учредена санитарно-охранителна зона (СОЗ).

*-  води, предназначени за къпане* – не съществува риск, тъй като в близост не са налични води за къпане;

*- минерални води, предназначени за пиене или за използване за профилактични, лечебни или за хигиенни нужди* - не съществува риск, тъй като в близост не са налични минерални води, които да се ползват за което и да е от описаните предназначения.

*-  шум и вибрации в жилищни, обществени сгради и урбанизирани територии* – не съществува риск, тъй като площадка, на която ще се извършва събиране, временно съхранение, разкомплектоване на излезли от употреба моторни превозни средства (ИУМПС), автосервизна дейност и продажба на авточасти втора употреба е в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив;

- *нейонизиращи лъчения в жилищните, производствените и обществените сгради и урбанизираните територии* - не съществува риск, тъй като при реализацията на инвестиционното предложение не се очаква генериране на нейонизиращи лъчения;

-  *химични фактори и биологични агенти в обектите с обществено предназначение* - не съществува риск, тъй като при реализацията на инвестиционното предложение няма да се използват химични вещества и биологични обекти;

-  *курортни ресурси* - не съществува риск, тъй като в близост не са разположени курорти;

- *въздух* – съществува минимален риск, който се управлява чрез мерките за минимизиране на неорганизираните емисии на прах при разтоварването и товаренето на отпадъци.


С реализацията на инвестиционното намерение не се очаква да се нарушат нито един от тези фактори. Очаква се шумово натоварване от транспорта, което ще бъде през светлата част на денонощието.

Не се очаква вредно въздействие върху хората живеещи в населените места в района и тяхното здраве..

**2. Местоположение на площадката, включително необходима площ за временни дейности по време на строителството.**

Настоящето инвестиционното намерение за обособяване на „Площадка за събиране, временно съхранение и разкомплектоване на излезли от употреба моторни превозни средства (ИУМПС), автосервизна дейност и продажба на авточасти втора употреба“, ще се реализира в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив с площ 1020 кв.м., съгласно сключен договор за наем на недвижим имот между Васил Димитров Кръстев в качеството му на собственик съгласно Нотариален акт за доброволна делба на съсобствени недвижими имоти № 106, том 1, дело № .../2023г. и „БАВАРИЯ А И С“ ЕООД в качеството на наемател.

Със Заповед № АБ - 36 от 21.03.2023г. на Кмета на Община Раковски е одобрен Проект за изменение на ПУП/ПРЗ за УПИ IV-1243 находящ се в кв. 13 по кадастрален и регулационен план на с. Стряма, общ. Раковски, обл. Пловдив, а именно: отпада УПИ IV-1243, като се образува УПИ IV-1243 - обществено-обслужващи дейности, автосервиз и търговия.

 Всички дейности по реализирането и последващата експлоатация на инвестиционното предложение, ще се извършват пряко на горе упоменатия имот, без да са необходими допълнителни площи.

Не се засягат обекти, подлежащи на здравна защита, както и обекти на културното наследство.

Реализацията и последващата експлоатация на инвестиционното предложение е с локален характер и няма да окаже трансгранично въздействие.

**3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

Около площадката има изградена инфраструктура, достъпът към площадката няма да се промени и ще се извършва от съществуващия вход, като няма необходимост от изграждане на нови пътища.

На територията на площадката има изградени:

* Контролно и приемно – предавателен пункт, чрез който ще се осъществява входящия и изходящия контрол на отпадъци;
* Метален навес със ЗП 70 кв.м. на чиято територия ще се извършват дейностите по разкомплектоване на ИУМПС;
* Обособени участъци в които ще се съхраняват опасни отпадъци.

На територията на площадката ще се извършват следните дейности:

* Събиране, съхранение и разкомплектоване на ИУМПС;
* Съхранение на отпадъци, генерирани от дейността на дружеството;
* Търговска дейност с годни за повторна употреба авточасти и компоненти от ИУМПС;
* Автосервизна дейност.

Площадката за събиране, временно съхранение, разкомплектоване на излезли от употреба моторни превозни средства (ИУМПС), автосервизна дейност и продажба на части втора употреба”, ще се експлоатира съгласно изискванията към площадките за третиране на отпадъци, а именно:

* Площадката е бетонирана и оградена, като за реализацията и последващата експлоатация на ИП ще бъде създадена необходимата за целта инфраструктура и ще се осигури 24-часова охрана и видеонаблюдение;
* На територията на площадката ще е изграден контролно и приемно – предавателен пункт, чрез който ще се осъществява входящия и изходящия контрол на отпадъци.
* Предвидено е за контрол на входящите и изходящите количества отпадъци на площадката да се осигури електронна везна с необходимия според нуждите капацитет;
* Ще се обособят зони със съответно технологично оборудване за изпълнение на гореописаните дейности, включващи участъци с изградени навеси, на чиято територия ще се извършват дейностите по разкомплектоване на ИУМПС;
* На площадката в обособен покрит с метален навес участък със ЗП 70 кв.м. ще се извършват дейностите по разкомплектоване на ИУМПС. Обособени са участъци с непропусклив под - оборудвани със специални съдове за разделно събиране и временно съхраняване на опасни отпадъци и отпадъци съдържащи и/или замърсени с опасни вещества;
* Ще се осигурят съоръжения за събиране на разливи-утаители;
* На територията на площадката ще са налични необходимо количество сорбенти, които ще се използват при евентуални разливи.

За ефективната дейност, извършвана на територията на площадката, ще се обособят участъци за разделно събиране и временно съхранение на различните по вид, състав и свойства отпадъци а именно:

***Дейности по събиране, съхранение и третиране на ИУМПС:***

Доставчици са фирми, които притежават разрешение за дейности с отпадъци, частни лица от цялата страна, както и закупени МПС от външен пазар. Отпадъците ще се обработват само механично - без промяна на състава им, в съответствие с изискванията поставени в Наредбата за излезлите от употреба моторни превозни средства */обн. дв. бр.7 от 25 януари 2013г., с посл. изм. и доп./*

|  |  |  |  |
| --- | --- | --- | --- |
| Код на отпадъка | Наименование на отпадъка | Дейности | Прогнозни количества(тон/год.) |
| 16 01 04\* | Излезли от употреба превозни средства | **R12-**Размяна на отпадъци за подлагане на някоя от дейностите с кодове R 1 — R 11 (предварителна обработка, разкомплектоване, рязане);  **R13** –Съхраняване на отпадъци до извършване, на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 100 |
| 16 01 06 | Излезли от употреба превозни средства, които не съдържат течности или други опасни компоненти | **R13** –Съхраняване на отпадъци до извършване, на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 100 |

Обработката на ИУМПС ще преминава основно през три етапа: събиране на старите автомобили от последния собственик; последващо третиране и отделяне на годни части и агрегати за повторна употреба и предаване на образуваните от разкомплектоване отпадъци за последващо оползотворяване и/или обезвреждане.

Отпадъците за рециклиране се реализират на вътрешния или външен пазар‚ като се предават на специализирани предприятия за последващо рециклиране/обезвреждане.

Операциите по разкомплектоване на ИУМПС включват демонтиране на изкупените от физически или юридически лица бракувани автомобили на части, възли и детайли от тях, като годните такива се предлагат за продажба на клиенти, а негодните остатъци от купетата и формираните отпадъци се сортират и съхраняват до предаването им за последващо третиране.

За ефективната дейност, извършвана на територията на площадката, за дейностите с ИУМПС са обособени участъци и сектори, както следва:

**Участък за събиране, съхранение и разкомплектоване на ИУМПС**

* **Сектор за приемане на ИУМПС -** На територията на сектора ше се извършва приемане на закупените бракувани автомобили. След това ще се насочват към съответния участък за последващо третиране – демонтиране, разглобяване. Участъкът, определен за тази дейност е в закрито помещение, оборудвано с необходимия инвентар.
* **Сектор за източване на масла и демонтаж -** Приетите на територията на площадката ИУМПС ще се насочват в закритото производствено помещение, на територията на което безопасно, без разливи ще се източват масла и др. течни нефтопродукти. Всички смазочни, хидравлични масла и др. течности от ИУМПС ще се събират и съхраняват в метални варели. Съдовете са изолирани от околната среда, надписани с обозначителни табели с кода и наименованието на съответния отпадък, съгласно Наредба №2/2014 год. за класификация на отпадъците. Формираните отпадъци ще се съхраняват до предаването им на лицензирани фирми за последващо третиране.

**Участък за съхранение на компонентите от разкомплектоване на ИУМПС**

* **Сектор за съхранение на разглобените автомобили -** Получените при разкомплектоването авточасти годни за повторна употреба ще се съхраняват в изградената за целта складова база и ще се предлагат за продажба на клиенти. Негодните компоненти от ИУМПС-купетата и формираните отпадъци ще се сортират и съхраняват до предаването им за последващо третиране въз основа на писмен договор с лица, притежаващи документ по чл. 35 от ЗУО.
* **Сектор за съхранение на образуваните при разкомплектоването отпадъци -** Всички опасни отпадъци, формирани от дейността на площадките ще се съхраняват разделно по подходящ начин, съгласно техния произход, вид, състав и характерни свойства, както и съгласно изискванията поставени в аналогичните наредби, касаещи специфичните отпадъци. Съдовете, в които ще се съхраняват събраните и формираните от дейността отпадъци ще са изолирани от околната среда; ше притежават корозивнна устойчивост спрямо веществата съдържащи се в отпадъците и материалът от който са изработени не взаимодейства с тях и ще са обозначени с табели за кода и наименованието на съответния отпадък, съгласно Наредба № 2 /2014 год.

Участъците, на които се извършват дейности с опасни отпадъци, ще се оборудват и експлоатират съгласно изискванията и условията, поставени в специализираните подзаконови нормативни актове, съответно за всеки специфичен отпадък.

Всички отпадъци, както постъпващи от физически и/или юридически лица, така и генерирани в резултат на дейността на площадката, ще се събират разделно и съхраняват по подходящ начин, съгласно техния произход, вид, състав и характерни свойства, по начин, който не възпрепятства последващото им оползотворяване. Приетите и формираните от дейностите на площадката отпадъци ще се предават за последващо третиране, рециклиране, оползотворяване и/или обезвреждане на основание писмено сключени договори.

Предаването за последващо третиране на отпадъците със съответния код, съгласно наредбата по чл.3 от ЗУО, ще се извършва на лица, притежаващи документ по чл. 35 от ЗУО за отпадъци както следва:

* разрешение или комплексно разрешително за дейности с отпадъци по чл. 35, ал 1 от ЗУО;
* регистрационен документ за дейности с отпадъци по чл. 35, ал.2, т.3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл.35, ал.1, съответно по чл.35, ал.2, т 3-5 от ЗУО.

За събраните и предадени за последващо третиране отпадъци ще се води отчетност и ще се предоставя информация, съгласно изискванията на ЗУО и Наредба № 1 за реда и образците, по които се предоставя информация за дейностите по отпадъците, както и реда за водене на публични регистри (*Обн. ДВ. бр.51 от 20 Юни 2014г., с посл. изм. и доп.).*

След реализацията на инвестиционното предложение, общия капацитет на площадката, няма да превишава количеството от 100 тон/год (80 броя/год) приети ИУМПС – с код 16 01 04\*.

**На територията на площадката няма да се извършва съхраняване на повече от 50 тона опасни отпадъци в един и същ момент от време.**

За да се избегне струпване на големи количества опасни и неопасни отпадъци на площадката, ще се осигури ритмичното им предаване за последващо третиране, рециклиране, оползотворяванеи/или обезвреждане на лица, притежаващи документ по чл. 35 от ЗУО за отпадъци.

При по-нататъшно реализиране на ИП, както и при възникване на необходимост, като след обособяване на необходимите условия и съоръжения, на площадката ще се извършва и автосервизна дейност. Секторът за ремонт за автомобили ще е оборудван с подемник, машина и инструменти за смяна на масла, ръчни и механизирани инструменти и др.

Не се предвиждат съоръжения и инсталации за третиране на отпадъците - ИУМПС ще се разкомплектоват ръчно от квалифициран персонал. На площадката са налични спомагателни съоръжения - подемник и съоръжение за източване на течностите от ИУМПС.

Отпадъците ще се събират и съхраняват разделно, по видове с кодове и наименование съгласно Наредба №2/23.07.2014 г. за класификация на отпадъците*.* Площадката е оградена и охраняема, като ще се осигури необходимата за предвидените дейности инфраструктура - бетоново покритие и противопожарна охрана.Имотът е захранен с електроенергия от градската ел. мрежа.

В помещенията няма да се съхраняват химични вещества включени в Приложение № 3 на ЗООС. Извън тях няма да се съхраняват на открито опасни вещества и смеси, не се очаква формиране на замърсени дъждовни води.

За осъществяване на инвестиционното предложение ще се използва съществуваща пътна инфраструктура, без нужда от промяна и без необходимост от изграждане на нова.

Наличие на съоръженията, в които се очаква да са налични опасни вещества от приложение № 3 към ЗООС.

На площадката ще се приемат опасни отпадъци от ИУМПС. Съгласно забележка 5 към приложение №3 на ЗООС, а именно „В случай на опасни вещества, включително отпадъци, които не са обхванати от Регламент (ЕО) № 1272/2008, но които независимо от това са налични или има вероятност да са налични в едно предприятие/съоръжение и притежават или могат да притежават според условията, установени в предприятието/съоръжението, еквивалентни свойства по отношение на потенциал за големи аварии, се причисляват временно към най-близката категория или посочено опасно вещество, попадащо в обхвата на глава седма, раздел *I и на наредбата по чл. 103, ал. 9.*

Предвижда се, наличните количества на опасни вещества в състава на опасните отпадъци на площадката да бъдат по-малки от 2 % от съответния праг за минимално количество посочено в Приложение № 3 на ЗООС. Дружеството осъзнава своята отговорност, като декларира, че общото количество на временно съхраняваните опасни вещества в състава на опасните отпадъци, няма да надхвърля праговите количества на опасни вещества, посочени в Приложение 3 на Закона за опазване на околната среда.

**4. Схема на нова или промяна на съществуваща пътна инфраструктура.**

Инвестиционното предложение не е свързано с изграждане на нова или промяна на съществуваща пътна инфраструктура.

Техническата инфраструктура и наличните пътни комуникации ще позволяват влизане и излизане на транспортни средства, както и извършването на необходимите товаро-разтоварни дейности.

**5. Програма за дейностите, включително за строителство, експлоатация и фазите на закриване, възстановяване и последващо използване.**

Реализирането на инвестиционното предложение не налага ново строителство поради факта, че площадката е с изградена инфраструктура и отговаря на минималните технически изисквания /заградена, покрита с бетон, с осигурен достъп/ за предвидената дейност. Няма да се извършват мащабни строителни операции. Възможни са само монтажни дейности, като ще се използват готови модулни елементи-ферми; столици; сандвич панели; покривни панели и стелажи.

**6. Предлагани методи за строителство.**

Реализацията на инвестиционното намерение не изисква ново строителство и съответно съпътстващи временни дейности. Доставките на готовите модулни елементи, необходими за монтажните дейности ще се ще се осъществява чрез път с трайна настилка, преминаващ през общински и национални пътища.

**7. Доказване на необходимостта от инвестиционното предложение.**

Площадката ще се използва за:

* механично третиране - разкомплектоване на ИУМПС
* автосервизна дейност
* търговска дейност с авточасти втора употреба отделени при разкомплектоване на ИУМПС

Произходът на отпадъците е от физически и юридически лица.

Инвестиционното предложение не обуславя появата на значителни въздействия върху околната среда и нарушаване на естественото ѝ състояние. Не се усвояват плодотворни земеделски земи. Площадката, предмет на инвестиционното предложение не попада в защитени територии по смисъла на Закона за защитените територии и защитени зони, съгласно Закона за биологичното разнообразие. От това следва, че реализирането или не реализирането на предложението няма да се отрази на качеството на околната среда, като се предвижда да не се замърсяват компонентите на околната среда над допустимите норми.

Инвестиционното предложение не противоречи на националното законодателство.

Осъществяването на инвестиционното намерение ще има несъмнен социално- икономически ефект - създаване на нови работни места в региона. В същото време реализирането на инвестиционното предложение не предполага отрицателни въздействия върху компонентите и факторите на околната среда.

Необходимостта от изпълнение на настоящето инвестиционно предложение е провокирано от факта, че в региона няма подобен тип дейност и в същото време е наличен човешки потенциал.


С инвестицията ще се създадат условия за:

* развитие на приемане, третиране и съхранение на определен вид отпадъци, отговарящи на стандартите на ЕС;
* повишаване на конкурентоспособността и съживявате на икономиката на населеното място

**8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Настоящето инвестиционното намерение за обособяване на „Площадка за събиране, временно съхранение и разкомплектоване на излезли от употреба моторни превозни средства (ИУМПС), автосервизна дейност и продажба на авточасти втора употреба“, ще се реализира в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма, общ. Раковски, обл. Пловдив с площ 1020 кв.м., съгласно сключен договор за наем на недвижим имот между Васил Димитров Кръстев в качеството му на собственик съгласно Нотариален акт за доброволна делба на съсобствени недвижими имоти № 106, том 1, дело № .../2023г. и „БАВАРИЯ А И С“ ЕООД в качеството на наемател.

Със Заповед № АБ - 36 от 21.03.2023г. на Кмета на Община Раковски е одобрен Проект за изменение на ПУП/ПРЗ за УПИ IV-1243 находящ се в кв. 13 по кадастрален и регулационен план на с. Стряма, общ. Раковски, обл. Пловдив, а именно: отпада УПИ IV-1243, като се образува УПИ IV-1243 - обществено-обслужващи дейности, автосервиз и търговия.



Всички дейности по реализирането и последващата експлоатация на инвестиционното предложение, ще се извършват пряко на гореупоменатия имот, без да са необходими допълнителни площи.

Имотът **не попада** в границите на Защитени зони по смисъла на Закона за биологичното разнообразие /*обн. ДВ бр. 77 от 09.08.2002 г., изм. ДВ бр. 98 от 27.11.2018 г.*/ от мрежата „НАТУРА 2000“.

Най – близко разположената Защитена зона от Натура 2000 е **Река Стряма с код BG0000429.** Защитената зона е тип B – Защитена зона по Директива 92/43/ЕЕС за опазване на природните местообитания и на дивата флора и фауна.

Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че не се очаква отрицателно въздействие върху Защитените зони.

Не се засягат обекти, подлежащи на здравна защита, както и обекти на културното наследство.

Реализацията и последващата експлоатация на инвестиционното предложение е с локален характер и няма да окаже трансгранично въздействие.

**9. Съществуващо земеползване по границите на площадката или трасето на инвестиционното предложение.**

При реализацията на инвестиционното предложение няма да бъдат засегнати съседните ползватели на УПИ.

**10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Имотът, предмет на инвестиционното предложение не попада в обхвата на санитарно охранителни зони около водоизточници, не засяга съоръжения за питейно-битово водоснабдяване и не се намира около водоизточници на минерални води.

Не се засягат обекти, подлежащи на здравна защита, както и обекти на културното наследство.

Инвестиционното предложение ще се осъществява извън границите на защитените територии, съгласно Закона за защитените територии.

Реализацията и последващата експлоатация на инвестиционното предложение е с локален характер и няма да окаже трансгранично въздействие.

**11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Заявеното ИП не е свързано с ново строителство, добив на строителни материали и други дейности

**12. Необходимост от други разрешителни, свързани с инвестиционното предложение.**

Във връзка с реализиране на инвестиционното предложение по отношение на екологичното законодателство е необходимо да бъде получено:

* Решение на РИОСВ-Пловдив за преценяване на необходимостта от извършване на ОВОС за настоящото инвестиционно предложение, с характер да не се извършва ОВОС;

## За реализацията и последващата експлоатация на ИП е необходимо да се подаде:

## Заявление за издаване на разрешение за извършване на дейности по третиране на отпадъци по Образец № 1, съгласно чл. 68, ал. 1 от ЗУО до Директора на РИОСВ – Пловдив.

Други дейности не са необходими.

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

**1. съществуващо и одобрено земеползване;**

Инвестиционното предложение ще се реализира в землището на с. Стряма, общ. Раковски. обл. Пловдив. В Удостоверение за факти и обстоятелства по териториално и селищно устройство изх. № АБУ-118 / 24.04.2023г. издадено от Кмета на Община Раковски, в УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма може да се извършват производствени и складови дейности, във връзка с автоморга и автосервиз. Инвестиционното предложение има изцяло положителен ефект и няма да засегне в негативен аспект жителите на селото и съседните населени места.

**2. мочурища, крайречни области, речни устия;**

УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма - не попада в мочурища, крайречни области и речни устия, поради което не се очаква реализацията на ИП да окаже негативно влияние върху тези водни обекти и свързаните с тях влажни зони.

**3. крайбрежни зони и морска околна среда;**

УПИ IV-1243 - обществено-обслужващи дейности, автосервиз и търговия, в кв. 13 по кадастрален и регулационен план на с. Стряма - предмет на инвестиционното предложение е разположено в Горнотракийската низина на 18 км от град Пловдив на пътя Пловдив-Брезово-Казанлък - с надморска височина 173  м. не засяга крайбрежни зони и морска среда.

**4. планински и горски райони;**

ПИ в който се предвижда да се реализира инвестиционното предложение се намират в равнинен район. В границите му липсва дървесна растителност, представляваща гора по смисъла на Закона за горите и не засяга планински и гористи местности.

**5. защитени със закон територии;**

Имотът, предмет на инвестиционното предложение не попада в границите на защитени територии по смисъла на Закона за защитените територии, или в други защитени със закон територии.

**6. засегнати елементи от Националната екологична мрежа;**

В близост до площадката няма разположени елементи на Националната екологична мрежа

**7. ландшафт и обекти с историческа, културна или археологическа стойност;**

Ландшафтът в района на инвестиционното предложение е земеделски, район с интензивно ползване на земята и редица свързани с това съпътстващи дейности на местното население. В границите на имота и в близост до него липсват обекти с историческа, културна или археологическа стойност.

**8. територии и/или зони и обекти със специфичен санитарен статут или подлежащи на здравна защита.**

Засегнатата от инвестиционното предложение територия и района около нея не представлява обект със специфичен санитарен статут или подлежаща на здравна защита.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

**1.** Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.

Имайки предвид, че инвестиционното предложение ще се осъществи на площадка отговаряща на всички нормативни изисквания и че при реализацията му не се предвижда отделянето на отпадъчни газове и отпадъчни води, а събраните отпадъци ще се управляват, съгласно всички нормативни изисквания, не се очаква отрицателно въздействие върху населението и компонентите на околната среда в разглеждания район.

Предвид същността на инвестиционното предложение по време на експлоатацията не се очаква негативно въздействие и върху персонала.

При реализация на инвестиционното предложение е необходимо прилагането на всички мерки за намаляване риска от въздействие върху персонала, вкл. всички работници да бъдат инструктирани в предварително разработени процедури за безопасна работа, в които се регламентират рисковете за здравето, както и да се спазват изискванията за лична защита и хигиенни норми. В тази връзка не се очаква негативно въздействие на инвестиционното предложение върху хората и тяхното здраве.

Въздействие върху почвите

При реализация на инвестиционното предложение не се предвижда негативно въздействие върху почвите в района. Съхраняваните отпадъци нямат контакт с почви.

Влияние върху атмосферния въздух и атмосферата

При реализация на инвестиционното предложение не се предвижда генериране на отпадъчни газове. В тази връзка не се очакват негативни въздействия върху атмосферата и атмосферния въздух в района. Не се предвижда на площадката да се експлоатират източници на организирани и неорганизирани емисии. Отпадъците се съхраняват в затворено помещение. Отоплението на административно-битовото помещение се осъществява чрез уред, използващ електроенергия.

Влияние върху водите

Характерът на дейността от реализацията на ИП не води до замърсяване на подземните води, както и до промяна на техния режим. Не се очаква отрицателно въздействие върху режима на подземните води и общото състояние на водните екосистеми вследствие на строително монтажни работи (СМР), включително и по време на експлоатацията на обекта като площадка за събиране, временно съхранение, разкомплектоване на излезли от употреба моторни превозни средства (ИУМПС), автосервизна дейност и продажба на авточасти втора употреба. Отпадъците ще се обработват механично – без да се нарушава целостта им и променя състава им.

Площадката отговаря на изискванията на ЗУО и на минималните технически изисквания съответно по т. II от приложение № 3 към наредбата за ИУМПС.

Дейностите по разкомплектоване на ИУМПС, както временно съхранение на всички компоненти съдържащи опасни вещества и/или замърсени с опасни вещества ще се извършват на закрито - в помещения с непропусклив под. Няма да се формират замърсени дъждовни отпадъчни води.

Опасните отпадъци от НУБА, включително и тези съдържащи опасни компоненти ще се събират и съхраняват в закрити складови помещения в подходящи съдове, изработени от материали, които не взаимодействат с отпадъците и ще са разположени върху бетониран под. На територията на площадката ще са налични необходимо количество сорбенти, които ще се използват при евентуални разливи.

Няма да се формират замърсени дъждовни отпадъчни води.

Не се очаква изтичане на вещества в почвите и от там в подземните води.

На територията на площадката няма да се използват опасни вещества, с изключение на почистващи препарати за хигиенизиране на обекта.

Не се очаква емитиране на вещества, в т.ч. приоритетни и/или опасни, при които се осъществява или е възможен контакт с почва и/или вода.

При реализация на инвестиционното предложение ще се генерират битово-фекални отпадъчни води, който ще се отвеждат изградена водоплътна изгребна яма.

Предвид горепосоченото, при реализация на инвестиционното предложение не се очакват негативни въздействия върху водите.

**2. Въздействие върху елементи от Националната екологична мрежа, включително на разположените в близост до инвестиционното предложение.**

Имотът в който ще се реализира Инвестиционното предложение **не попада** в границите на Защитени зони по смисъла на Закона за биологичното разнообразие /*обн. ДВ бр. 77 от 09.08.2002 г., изм. ДВ бр. 98 от 27.11.2018 г.*/ от мрежата „НАТУРА 2000“.

Не се налага изграждане на допълнителна инфраструктура. Реализацията и последващата експлоатация на инвестиционното предложение е с локален характер и няма да окаже трансгранично въздействие.

**3. Очакваните последици, произтичащи от уязвимостта на инвестиционното предложение от риск от големи аварии и/или бедствия.**

На площадка ще се приемат опасни отпадъци:

ИУМПС от различни видове транспорт (включително извън пътна техника) с код 16 01 04\*, за дейност с код – **R 12** - разглобяване, разкомплектоване на 100 т /год (около 80 бр /год). Отпадъците ще се обработват само механично - без промяна на състава им, в съответствие с изискванията поставени в Наредбата за излезлите от употреба моторни превозни средства (*обн. дв. бр.7 от 25 януари 2013г., с посл. изм. и доп.).* Всички опасни отпадъци, формирани от разкомплектоването на ИУМПС: демонтирани части, замърсени с масла; оловни акумулатори; филтри; течности, съдържащи се в ИУМПС /смазочни масла, масла от предавателни кутии, трансмисионни масла, хидравлични масла, охлаждащи течности, антифриз, спирачни течности, течности от климатични инсталации и др./ ще се съхраняват разделно по подходящ начин, съгласно техния произход, вид, състав и характерни свойства, както и в съответствие с изискванията поставени в Наредбата за отработените масла и отпадъчните нефтопродукти (*обн. ДВ. бр.2 от 8 Януари 2013г., с посл. изм. и доп*) и аналогични наредби, касаещи специфичните отпадъци.

Ще бъде осигурено периодичното им предаване за последващо третиране, рециклиране, оползотворяване и/или обезвреждане на фирми притежаващи документ по чл. 35 от ЗУО. Общото количество на временно съхраняваните опасни отпадъци на площадката, в един и същи момент от време, няма да надвишава 50 тона, което ще бъде видно и от съответните отчетни документи за приетите и предадените количества опасни отпадъци.

Съгласно забележка 5 към приложение №3 на Закон за опазване на околната среда /ЗООС/, а именно „В случай на опасни вещества, включително отпадъци, които не са обхванати от Регламент (ЕО) № 1272/2008, но които независимо от това са налични или има вероятност да са налични в едно предприятие/съоръжение и притежават или могат да притежават според условията, установени в предприятието/съоръжението, еквивалентни свойства по отношение на потенциал за големи аварии, се причисляват временно към най-близката категория или посочено опасно вещество, попадащо в обхвата на глава седма, раздел I и на наредбата по чл. 103, ал. 9 от горния закон.

Няма да се съхраняват опасни вещества, надхвърлящи праговите количества на опасни вещества, посочени в Приложение 3 на ЗООС. При последващата експлоатация на ИП, очакваните ОХВ, които ще бъдат налични на площадката са миещи и дезинфекционни препарати, служещи за хигиенизиране на общите части и персонала.

След реализацията на ИП, максималните количества на опасни химични вещества и смеси, които ще се съхраняват на площадката, няма да надвишават съответния количествен праг за висок или нисък рисков потенциал, съгласно Приложение № 3 към чл. 103, глава VII на ЗООС, поради което, на обекта не е извършена класификация като „предприятие и/или съоръжение с нисък рисков потенциал“ или като „предприятие и/или съоръжение с висок рисков потенциал“.

**4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**



**5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).**

Потенциалните въздействия могат да се оценят, като:

• Въздействия с малък териториален обхват – не се очакват

• Въздействия с локален характер – не се очакват

• Въздействия върху засегнато население – не се очакват

• Трансгранични въздействия – не сe очакват

Имайки предвид същността на инвестиционното предложение, разстоянието до най-близките жилищни сгради и местоположението на площадката на инвестиционното предложение, при реализацията не се очаква отрицателно въздействие върху здравето на хората и компонентите на околната среда.

**6. Вероятност, интензивност, комплексност на въздействието.**

При спазване на нормален режим на експлоатация и прилагането на всички мерки за предотвратяване или минимизиране на потенциалните въздействия не се очаква поява на отрицателно въздействие, при реализация на инвестиционното предложение, върху здравето на хората и компонентите на околната среда.

**7. Очакваното настъпване, продължителността, честотата и обратимостта на въздействието.**

Отрицателно въздействие върху здравето на хората и компонентите на околната среда е възможно единствено при аварийни ситуации. Минимизирането на ефекта е гарантирано от прилагането на мерки за минимизиране и недопускане на негативни въздействия. Минимизиране на въздействията може да се постигне и чрез периодичното инструктиране на персонала, периодична проверка на квалификация, отговорност и задължения на всяко лице чрез симулиране на аварийни ситуации.

Продължителност – не се очаква

Честота:

– постоянно – не се очакват негативни въздействия;

– кратковременно – при аварийна ситуация.

Обратимост - Обратимост на въздействието може да се постигне, като се спазват нормативните условия и мерките за безопасност.

**8. Комбинирането с въздействия на други съществуващи и/или одобрени инвестиционни предложения.**

Не са възможни въздействия.

**9. Възможността за ефективно намаляване на въздействията.**

Прилагане на предвидените мерки за ограничаване на въздействието.

**10. Трансграничен характер на въздействието**.

Реализацията на инвестиционното предложение няма да окаже въздействие с трансграничен характер.

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

- Редовно почистване на площадката и пътните настилки и тяхното овлажняване по време на сухо и ветровито време;

- Трафикът на товарните коли да се планира по-начин, позволяващ най-малко неблагоприятно въздействие на изгорелите газове от ДВГ и опасности от злополуки;

- Спазване на инструкциите за безопасна работа на площадката;

- Следене за пропуски в контейнерите са съхранение на опасните отпадъци ;

- Проверки за непропускливост на бетонираната площадка;

- Първоначален и периодичен инструктажи по безопасна работа и спазване на безопасни условия на труд;

- Спазване на поставените условия в издаденото решение за преценка необходимост от ОВОС и решение по реда на ЗУО.

По време на закриване

- Демонтиране на оборудването, почистване и привеждане на площадката на инвестиционното предложение във вид подходящ за последващо ползване.

**V. Обществен интерес към инвестиционното предложение.**

Не са постъпвали възражение срещу така заявеното инвестиционно предложение.

Дата: 06.06.2023г. Управител…………………